**48. VAIDAVAS KAUSA izcīņas motokrosā**

NOLIKUMS.

Sacensības notiek atbilstoši LaMSF Sporta kodeksam, Ētikas kodeksam, Motokrosa noteikumiem un šā nolikuma prasībām. Sacensības ir atklātās.

1. Sacensību laiks: 2021. gada 29. augusts.

2. Sacensību vieta: A.Levana vārdā nosauktā Apes mototrase, Ape.

3. Organizators: biedrība “Motoklubs APE” Reģ. Nr.40008103434,

 Jaunā iela 1, Ape, LV- 4337.

4. Trase: garums – 1600 m; platums – no 6 m līdz 12 m; segums – smiltis, māls, melnzeme. Trases licences Nr. Nr. 1003

5. Motociklu klases (saskaņā ar LaMSF Motokrosa komisijas gada nolikumiem):

 **MX1, MX40+, MX50+, „Zelta Mopēds”.**

*Pārējās motociklu klases (skatieties dienas kārtību) saņem ieskaites punktus Latvijas čempionāta vērtējumā.*

6. Sacensību oficiālās personas:

* galvenais tiesnesis: Oskars Pūcītis
* galvenā sekretāre: Aija Grostiņa
* distances priekšnieks: Artis Timenieks
* tehniskās komisijas priekšnieks: Raimonds Keišs
* starta finiša vecākais tiesnesis: Viesturs Zemnieks
* sacensību direktors: Sandris Janušs, mob.tālr. 26474766
* atbildīgā persona par Covid-19 protokola ievērošanu: Mairis Levans

7. Sacensības: individuālas, saskaņā ar LaMSF motokrosa noteikumiem.

8. Sacensību dalībnieki un tehnika: pēc LaMSF motokrosa noteikumiem.

9. Dalībnieku reģistrācija: Zelta mopēds - 29. augustā no plkst. 10.00 – 11.00, pārējām klasēm – atbilstoši LČ dienas kārtībai.

10. Sacensību gaita: atbilstoši LČ dienas kārtībai. Mopēdiem notiek 1 brauciens, kura ilgums ir 10 min. + 1 aplis..

11. Rezultātu noteikšana un apbalvošana:

11.1. „Vaidavas kausa” ieguvējus kopvērtējumā nosaka pēc divu braucienu punktu summas.

11.2. Vienādas punktu summas gadījumā tiek ņemta vērā izcīnītā vieta otrajā braucienā.

11.3. Katrā braucienā sportisti iegūst punktus, atbilstoši ieņemtajai vietai saskaņā ar tabulu:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Vieta | **1.** | **2.** | **3.** | **4.** | **5.** | **6.** | **7.** | **8.** | **9.** | **10.** |
| Punkti | 25 | 22 | 20 | 18 | 16 | 15 | 14 | 13 | 12 | 11 |
|  |  |  |  |  |  |  |  |  |  |  |
| **Vieta** | **11.** | **12.** | **13.** | **14.** | **15.** | **16.** | **17.** | **18.** | **19.** | **20.** |
| Punkti | 10 | 9 | 8 | 7 | 6 | 5 | 4 | 3 | 2 | 1 |

1.4. MX1 klases sportistiem tiek izmaksātas naudas prēmijas eiro (EUR) saskaņā ar Latvijas čempionāta nolikumu.

11.5. Kopvērtējumā 1.–3.vietu ieguvējus visās motociklu klasēs apbalvo ar kausiem un balvām.

11.6. Visi „Zelta Mopēds” klases dalībnieki saņem „48.Vaidavas kausa” motokrosā medaļas.

12*. Tuvojoties Vaidavas Kausa izcīņas 50 gadu jubilejai, turpinās jauna tradīcija – „Ceļojošais Vaidavas kauss komandu vērtējumā”!*

Šajā vērtējumā ieskaiti dod 3 labākie rezultāti šādās Latvijas čempionāta un Vaidavas kausa motociklu klasēs (MX85, MX1, MX2, MXAmatieri Open-250, MXAmatieri Open-450 MX40+, MX50+, B/V) ar nosacījumu, ka vismaz vienai ieskaitei jābūt MX1 vai MX2 klasē! Vienāda punktu skaita gadījumā augstāka vieta ir tai komandai, kurai ir augstāka vieta MX1 klases kopvērtējumā, tālāk MX2 klases kopvērtējumā.

12.1. Komandu kopējā ieskaitē piedalās jebkurš klubs un/vai jebkura Latvijā vai ārvalstīs reģistrēta juridiska persona vai fizisku personu pašiniciatīvas un pašorganizēšanās rezultātā brīvi veidota apvienība dalībai “Ceļojošais Vaidavas kauss komandu vērtējumā”. Viens sportists var dot ieskaiti tikai vienā klasē.

12.2. Komandas pieteikums ir jāiesniedz sacensību sekretariātā, ja komandas ieskaitē startē individuāli sportisti vai tie ir no dažādiem klubiem. Ja piederību komandai nosaka ieraksts licencē, tad atsevišķs pieteikums nav nepieciešams.

13. Dalības maksas:

13.1. Ja dalībnieks ir iepriekš reģistrējies sacensībām – 40€.

13.2. Dalībniekiem, kuri nav veikuši iepriekšējo reģistrāciju – 50€.

13.3. “Zelta mopēds” klašu dalībniekiem – 10€.

14. Sportistiem jābūt licencētiem un apdrošinātiem pret nelaimes gadījumiem motosportā. Vienreizējās licences maksa – atbilstoši 2021. gada LaMSF biedru maksu nolikumam.

**Uz tikšanos Apē!**